sagorsarker/bangla-wikipedia huggingface dataset:
চর্ম সংক্রান্ত জটিলতা

ডাক্তারী পরিভাষায় চর্ম সংক্রান্ত জটিলতা হচ্ছে এমন অবস্থা যখন শরীরের আচ্ছাদন তন্ত্র-যা মানবদেহকে আবৃত করে রাখে এবং যেখানে অন্তর্ভুক্ত রয়েছে ত্বক, চুল, নখ এবং সংশ্লিষ্ট পেশী এবং গ্রন্থিগুলো তাকে প্রভাবিত করে বা আক্রান্ত করে । এই তন্ত্রের প্রধান কাজ হচ্ছে বাইরের বিরূপ পরিবেশের বিরুদ্ধে একটি বাধা হিসেবে কাজ করা ।
শরীরের চামড়ার ওজন গড়ে ৪ কেজি (৮.৮ পাউণ্ড) হয়ে থাকে, যা প্রায় ২ বর্গ মিটার (প্রায় ২২ বর্গ ফুট) এলাকা জুড়ে থাকে, এবং তিনটি স্বতন্ত্র স্তর: বহিস্ত্বক, অন্তস্ত্বক, এবং ত্বকনিম্নস্থ কোষ সমন্বয়ে গঠিত ।
এপিডার্মিস হচ্ছে শরীরের ত্বকের সবচেয়ে উপরের স্তর, বিভিন্ন স্তর বিশিষ্ট একটি স্কোয়ামাস কোষ যুক্ত স্তর: যেখানে রয়েছে স্ট্রাটাম কর্নিয়াম, স্ট্রাটাম লুসিডাম, স্ট্রাটাম গ্রানিউলুসাম, স্ট্রাটাম স্পিনোসাম এবং স্ট্রাটাম ব্যাসালে ।
ডার্মিস হচ্ছে এপিডার্মিস এবং সাবকিউটেনিয়াস টিস্যু (ত্বকনিম্নস্থ কোষ) এর মধ্যবর্তী স্তর, যা দুটি বিভাগে গঠিত, পাপিলারি ডার্মিস এবং রেটিকিউলার ডার্মিস ।
সাবকিউটেনিয়াস টিস্যু হচ্ছে ডার্মিস এবং অন্তর্নিহিত ফ্যাসিয়ার মধ্যবর্তী চর্বির একটি স্তর ।
একটি বিস্তারিত তালিকা দেখার জন্য, চর্ম সংক্রান্ত জটিলতার তালিকা দেখুন ।
ত্বকের রোগ চামড়া সংক্রমণ এবং ত্বক নিওপ্লাজম (ত্বক ক্যান্সার সহ) অন্তর্ভুক্ত করে থাকে ।
১৫৭২ সালে, ইতালির জেরোনিমো মার্কিউরালি অব ফোরলি, ডি মরবিস কিউটানিস (অনুবাদ করা হয়েছে "ত্বকের রোগের উপর") রচনা করেন । এটি ত্বক সংক্রান্ত প্রথম বৈজ্ঞানিক রচনা হিসেবে গণ্য করা হয় ।
ত্বক এবং তার উপাঙ্গ গুলোর যথাযথ পরীক্ষা, পাশাপাশি শ্লেষ্মা ঝিল্লি পরীক্ষা, চর্ম সংক্রান্ত সমস্যায় ক্ষেত্রে একটি সঠিক রোগ নির্ণয়ের পদ্ধতি । এই অবস্থার চার্ম পৃষ্ঠ পরিবর্তনের সঙ্গে উপস্থিত অধিকাংশই আখ্যায়িত "ক্ষত
মাগরিবের নামাজ

মাগরিবের নামাজ (; "সালাতুল মাগরিব") মুসলিমদের অবশ্য পালনীয় দৈনিক পাঁচ ওয়াক্ত নামাজের অন্যতম। নামাজ ইসলামের পাঁচটি স্তম্ভের অন্যতম। দৈনিক নামাজগুলোর মধ্যে এটি চতুর্থ। এটি সূর্যাস্তের পর আদায় করা হয়।
মাগরিব নামাজ মোট সাত রাকাত। তিন রাকাত ফরজ, দুই রাকাত সুন্নত ও দুই রাকাত নফল নিয়ে গঠিত। ফরজ অংশ ইমামের নেতৃত্বে জামাতের সাথে আদায় করা হয়। তবে ব্যক্তি মুসাফির অবস্থায় থাকলে শুধুমাত্র তিন রাকাত ফরজ আদায় করতে পারে।
ফলিকল উদ্দীপক হরমোন

ফলিকল উদ্দীপক হরমোন বা FSH মানুষ এবং অন্যান্য প্রাণির দেহে পাওয়া যায়।এটি অগ্র পিটুইটারি লোবের গোনাডোট্রফ থেকে নিঃসৃত হয়। FSH এবং LH(লুটিনাইজিং হরমোন) একত্রে প্রজননে সহায়তা করে। 
ফলিকল উদ্দীপক হরমোন গাঠনিক দিক থেকে একটি গ্লাইকোপ্রোটিন হেটেরোডাইমার ,যার দুটি পলিপেপটাইড চেইন আছে - আলফা এবং বিটা।এর গঠন লুটিনাইজিং হরমোন,থাইরয়েড উদ্দীপক হরমোনদের মতই।এদের গ্লাইকোপ্রোটিনের আলফা চেইনে প্রায় ৯৬টি অ্যামিনো এসিড আছে,যেখানে বিটা চেইনে অ্যামিনো এসিডের সংখ্যা পরিবর্তনশীল। ফলিকল উদ্দীপক হরমোনের বিটা চেইনে ১১১টি অ্যামিনো এসিড আছে।
ফলিকল উদ্দীপক হরমোন মানবদেহের প্রজনন তন্ত্রের বিকাশ,বৃদ্ধি ও গঠনে সহায়তা করে।
Woman::::::: i) ডিম্বাশয় এর ওপর ক্রিয়া করে আদি ডিম্ব থলিকে পরিণত ডিম্ব থলি বা গ্রাফিয়ান ফলিকলে পরিণত করে
ii) গ্রাফিয়ান ফলিকল থেকে ইস্ট্রোজেন হরমোন ক্ষরণ সাহায্য করে।
অতিরিক্ত ফলিকল উদ্দীপক হরমোন বন্ধ্যাত্ব সৃষ্টি করতে পারে। এছাড়াও নারী ও পুরুষের যৌন চাহিদার হ্রাস ঘটাতে পারে ।
অল্প পরিমাণ ফলিকল উদ্দীপক হরমোন বান্ধ্যত সৃষ্টি করতে পারে । নারীদের গর্ভবতী হতে বাধা সৃষ্টি করে । পুরুষের ফলিকল উদ্দীপক হরমোন এর অভাবে যৌন চাহিদার অভাব দেখা দিতে পারে । শিশুদের ক্ষেত্রে বয়ঃসন্ধি কাল শুরু হতে অনেক দেরি হতে পারে ।
এশার নামাজ

ইশার নামায (; "সালাতুল ইশা") সকল মুসলিমদের জন্য অবশ্য পালনীয় দৈনিক পাঁচ ওয়াক্ত নামাযের অন্যতম। নামায বা সালাত ইসলামের পাঁচটি স্তম্ভের অন্যতম। যেহেতু একটি ইসলামি দিন সূর্যাস্তের সময় শুরু হয়,ফলে ইশার নামাজ প্রযুক্তিগতভাবে দিনের দ্বিতীয় নামাজ।যদি মধ্যরাত থেকে দিন গণনা করা হয়,তাহলে দৈনিক নামাযগুলোর মধ্যে এটি পঞ্চম। ইশার ফরয নামাজ চার রাক্বাত। এটি রাতে আদায় করা হয়। মাগরিবের নামাজের সময় অতিবাহিত হওয়ার পর ইশার নামাজের সময় শুরু হয় এবং রাতের তিনের এক ভাগ সময় হওয়ার পূর্ব পর্যন্ত সর্বোত্তম, দুই তৃতীয়াংশ জায়েজ এবং সুবহে সাদিকের আগ(এটাকে মাকরুহ অনুত্তম সময় বলা হয়) পর্যন্ত পড়া যায় _
এশার ফরজ (আবশ্যিক) নামায ৪ রাকাত, যা প্রত্যেক মুসলিম'কেই পড়তে হয়। ফরজ অংশটি ইমামের নেতৃত্বে জামাতের সাথে আদায় করতে হয় তবে একান্তই কোনো অসুবিধা থাকলে নিজে নিজে পড়ে নেয়া যায়। তবে জামাতের সাথে পড়লে সাতাশ গুন বেশি সওয়াব।
এর পূর্বে ৪ রাকাত সুন্নাহ নামাজ রয়েছে। এটি ঐচ্ছিক নামাজ (সুন্নাতে যায়েদা বা গায়েরে সুন্নাত এ মুয়াক্কাদাহ ও বলা হয়)। এটিও পড়তে উৎসাহিত করা হয় এবং সময় থাকলে পড়া উচিত, তবে না পড়লে গুনাহ হবে না।
ফরয ৪ রাকাতের পর ২ রাকাত সুন্নাহ নামায পড়তে হয় যা একটি গুরুত্বপূর্ণ সুন্নত (সুন্নতে মুয়াক্কাদাহ) এবং নবীজী তার জীবদ্দশায় এটি কখনো ছাড়েননি।
তারপর, কেউ কেউ ২ রাকাত নফল নামায পড়ে থাকেন যার কোন দলিল পাওয়া যায়নি। আসলে, নফল নামাযসমূহ নিষিদ্ধ সময় ব্যতীত দিনরাতের যেকোন সময় পড়া যায়। শুধু'যে ২ রাকাতই পড়তে হবে, ব্যপারটা এমন নয়।
এরপরের নামাজটি হল বিতরের নামায তবে এটার সাথে এশার নামাযের কোন সম্পৃক্ততা নেই। এটা ঘুম থেকে শেষ রাতে উঠে তাহাজ্জুদ নামাযের পর পড়া উত্তম। তবে যারা ঠিকমত ঘুম থেকে জাগতে পারেন না, তাদের জন্য উচিত হবে এশার নামাযের পরপরই পড়ে নেওয়া। হাদিস মতে, বিতরের নামাজ ১ রাকাত, ৩ রাকাত, ৫ রাকাত, ৭ রাকাত পড়া যায়।
মুসাফির অবস্থায় থাকলে ইসলামের বিধান অনুযায়ী ইশা'র চার রাকাত ফরজকে সংক্ষিপ্ত করে দুই রাকাত আদায় করতে হয়। তারপর শুধুমাত্র বিতর নামাযটি আদায় করতে হয়।
শেখ সাইদ

শেখ সাইদ (১৮৬৫, হিনিস – ২৯ জুন ১৯২৫, দিয়ারবাকির) ছিলেন কুর্দি বংশোদ্ভূত একজন সুন্নি শেখ।শেখ সাইদ বিদ্রোহ নামে পরিচিত বিদ্রোহে তিনি নেতৃত্ব দেন।
তিনি মূলত চিলসুতুনের বিসমিল নামক স্থানের অধিবাসী ছিলেন। তার পরিবার প্রথমে বর্তমান দিয়ারবাকির প্রদেশের দিজলি ও পরে এরজুরুমের হিনিসে চলে আসে। তিনি সুফি নকশবন্দিয়া তরিকার একজন শেখ ছিলেন।
১৯২৫ সালের এপ্রিলের মধ্যভাগে তুর্কি কমান্ডার আলি রিজা আরতুনকালের হাতে তিনি গ্রেপ্তার হন। অধিকাংশ সঙ্গিসহ তাকে ফাঁসি দেয়া হয়।
তার নাতি আবদুল মালিক ফিরাত আইনসভার একজন সদস্য ছিলেন। ফিরাত বলেন যে তার দাদার আগ পর্যন্ত তার পূর্বপুরুষরা রাজনীতিতে যোদ দেননি। উসমানীয় অভিজাতদের সাথে তাদের ঘনিষ্ঠ সম্পর্ক ছিল।
জোহান জ্যাকব বামার

জোহান জ্যাকব বামার একজন সুইস গণিতবিদ এবং গাণিতিক পদার্থবিজ্ঞানী।
বামার সুইজারল্যান্ডের লাউসেনে জন্মগ্রহণ করেন। তিনি ১৮৪৯ সালে ইউনিভার্সিটি অব বাসেল থেকে পিএইচডি ডিগ্রি অর্জন করেন।
থিওডোর লাইম্যান

থিওডোর লাইম্যান একজন মার্কিন পদার্থবিজ্ঞানী এবং স্পেক্ট্রোস্কপিস্ট।
লাইম্যান ১৮৭৪ সালের ২৩ নভেম্বর ম্যাসাচুসেটসের বোস্টনে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৮৯৭ সালে ব্যাচেলর অব আর্টস, ১৮৯৯ সালে মাস্টার অব আর্টস এবং ১৯০০ সালে পিএইচডি ডিগ্রি অর্জন করেন। তিনি ১৮৯৯ থেকে ১৯০১ সাল পর্যন্ত হার্ভার্ড বিশ্ববিদ্যালয় এর পদার্থবিজ্ঞানের সহকারী হিসেবে কর্মরত ছিলেন। তিনি ১৯০২ সালে ইন্সট্রাক্টর, ১৯০৭ সালে সহকারী অধ্যাপক এবং ১৯১৭ সালে অধ্যাপক পদে উন্নীত হন। তিনি ১৯১৭ সালে ন্যাশনাল অ্যাকাডেমি অব সায়েন্সেস এর সদস্য নির্বাচিত হন। তিনি ১৯২১ থেকে ১৯২২ সাল পর্যন্ত আমেরিকান ফিজিক্যাল সোসাইটির প্রেসিডেন্ট হিসেবে দায়িত্ব পালন করেন। ১৯২৪ থেকে ১৯২৭ সাল পর্যন্ত আমেরিকান অ্যাকাডেমি অব আর্টস অ্যান্ড সায়েন্সেস এর প্রেসিডেন্ট হিসেবে দায়িত্ব পালন করেন।
ফ্রেডরিখ প্যাশ্চেন

লুই কার্ল হাইনরিখ ফ্রেডরিখ প্যাশ্চেন একজন জার্মান পদার্থবিজ্ঞানী।, যিনি তড়িৎক্ষরনের উপর তার কাজের জন্য বিখ্যাত। তিনি প্যাশ্চেন সিরিজের জন্যও বিখ্যাত।
প্যাশ্চেন ১৮৮৪ থেকে ১৮৮৮ সাল পর্যন্ত হামবোল্ড ইউনিভার্সিটি অব বার্লিন এবং ইউনিভার্সিটি অব স্ট্রাসবুর্গ এ পড়াশোনা করেন। তিনি ১৮৯৩ সালে ইউনিভার্সিটি অব হ্যানোভার এ অধ্যাপক নিযুক্ত হন। তিনি ১৯০১ সালে ইউনিভার্সিটি অব টিউবিঙ্গেন এর পদার্থবিজ্ঞানের অধ্যাপক নিযুক্ত হন।
ন্যাফথালিন

﻿ন্যাপথালিন একটি রাসায়নিক পদার্থ। দশটি কার্বন পরমাণুর সাথে আটটি হাইড্রোজেন পরমাণু যুক্ত হয়ে ন্যাপথালিন অণু গঠিত হয়। ন্যাফথ্যালিনের রাসায়নিক সংকেত CH। এটি একটি উর্ধ্বপাতিত পদার্থ । এটা সরলতম পলিসাইক্লিক অ্যারোমেটিক হাইড্রোকার্বন। এটা সাদা দানাদার স্ফটিক এবং উগ্র গন্ধযুক্ত। কয়েকটি বেনজিন চক্র পরস্পর যুক্ত হয়ে ন্যাফথ্যালিন গঠন করে বলে একে পলিসাইক্লিক যৌগ বলা হয়। একদা পতঙ্গ গোলা বা মথ বল হিসেবে এটি বহুল ব্যবহৃত হত।
১৮২০ সালের প্রথম দিকে দুটো আলাদা প্রতিবেদনে প্রকাশিত হয় কোল টারের পাতনে উগ্র গন্ধযুক্ত সাদা কঠিন পদার্থ পাওয়া যায়। ১৮২১ সালে রসায়নবিদ জন কিড এই দুটি রিপোর্টের উপর আলোচনা করেন, এই পদার্থের বিভিন্ন বৈশিষ্ট্য এবং উৎপাদন সম্পর্কে বর্ণনা করেন। তিনি এটার নাম ন্যাপথ্যালিন প্রস্তাব করেন। কারণ এটা এক ধরনের ন্যাপথা থেকে তৈরী হয়। ১৮২৬ সালে মাইকেল ফ্যারাডে ন্যাপথালিনের রাসায়নিক ফর্মুলা নির্ণয় করেন। ১৮৬৬ সালে এমিল আর্লেনমায়ার সংযুক্ত দুটি বেনজিন চক্রসহ গাঠনিক সংকেত প্রস্তাব করেন। তিনবছর বাদে কার্ল গ্রাব এই গঠন নিশ্চিত করেন।
একটি ন্যাপথ্যালিন অনুতে দুইটি বেনজিন রিং পাশাপাশি সংযুক্ত থাকে। ন্যাপথ্যালিনকে বেনজিনয়েড পলিসাইক্লিক এরোমেটিক হাইড্রোকার্বন শ্রেণীতে অন্তর্ভুক্ত করা হয়।
বেনজিনের মত ন্যাপথ্যালিন ইলেকট্রনাকর্ষী এরোমেটিক প্রতিস্থাপন বিক্রিয়া দেয়।
কোলটারের পাশাপাশি গাঁদাফুল ,বিশেষ ধরনের হরিণ থেকে সামান্য পরিমাণে ন্যাপথ্যালিন তৈরী করা হয়। এন্ডোফাইটিক ছত্রাক মুসকোডার এলবাস ন্যাপথ্যালিন উৎপন্ন করে
ন্যাপথালিন জীবাণু নাশক ও পতঙ্গ নাশক হিসেবে ব্যবহৃত হয়।
ন্যাপথলিন মানবদেহে ক্যান্সার সৃষ্টি করতে পারে। সামান্য পরিমাণ ন্যাথলিনও স্বাস্থ্যের জন্য অত্যন্ত ক্ষতিকর।
অম্বুবাচী মেলা

অম্বুবাচী মেলা হিন্দু ধর্মের বাৎসরিক উৎসব। লোকবিশ্বাস মতে আষাঢ় মাসের ৭ তারিখে মৃগ শিরা নক্ষত্রের তিনটি পদ শেষ হলে পৃথিবী বা ধরিত্রী মা ঋতুময়ী হয়। এই সময়টিতে অম্বুবাচী পালন করা হয়।
অম্বুবাচীর দিন থেকে পরর্বতী তিন দিন পর্যন্ত কামাখ্য দেবীর দুয়ার বন্ধ থাকে ও এই সময়ে কোনো ধরনের মা‌‌ঙ্গলিক কার্য করা যায়না। চতুর্থ দিন থেকে মঙ্গলিক কাজে কোনো বাধা থাকেনা। অম্বুবাচীর সময় হাল ধরা, গৃহ প্রবেশ, বিবাহ ইত্যাদি শুভ কাজ করা নিষিদ্ধ থাকে ও এই সময়ে মঠ-মন্দিরের প্রবেশদ্বার বন্ধ থাকে।
অম্বুবাচীর সময় হিন্দু ধর্মীয় লোকেরা শক্তি পূজার স্থানগুলোতে আয়োজন করা উৎসবকে অম্বুবাচী মেলা বলা হয়। ভারতের অসম রাজ্যের গুয়াহাটি শহরের কামাখ্যা দেবীর মন্দিরে প্রতি বৎসর অম্বুবাচী মেলার আয়োজন করা হয়। আম্বুবাচী আরম্ভের প্রথম দিন থেকে কামাখ্যা দেবীর দ্বার বন্ধ রাখা হয় ফলে আম্বুবাচীর সময় দেবী দর্শন নিষিদ্ধ থাকে। চতুর্থ দিন দেবীর স্নান ও পূজা সম্পূর্ণ হওয়ার পর কামাখ্যা মাতার দর্শন করার অনুমতি দেওয়া হয়। ভারতের বিভিন্ন প্রান্তের থেকে আসা লক্ষ লক্ষ ভক্তেরা (বর্তমান দিনে বিদেশ থেকে আসে) কামাখ্যা মন্দিরের চতুর্দিকে বসে কীর্ত্তন করেন। মন্দিরের বাহিরে প্রদীপ ও ধূপকাঠী জ্বালিয়ে দেবীকে প্রনাম করেন। অম্বুবাচী নিবৃত্তির দিন পান্ডারা ভক্তদের রক্তবস্ত্র উপহার দেন। দেবী পীঠের এই রক্তবস্ত্র ধারণ করিলে মনোকামনা পূর্ণ হয় বলে ভক্তেরা বিশ্বাস করেন। এই রক্তবস্ত্র পুরুষেরা ডানহাত বা গলায় ও মহিলারা এই বস্ত্র বাওহাত বা গলায় পরিধান করেন। রক্তবস্ত্র পরিধান করে শ্মশান বা মৃতের ঘরে যাওয়া নিষিদ্ধ। কামাখ্যা ধামের অম্বুবাচী মেলা আন্তর্জাতিক ও জাতীয় সম্প্রীতি রক্ষার জন্য বিশেষ ভূমিকা পালন করেছে।
দ্গে-'দুন-র্গ্যাল-ম্ত্শান (কির্তি রিনপোছে)

দ্গে-'দুন-র্গ্যাল-ম্ত্শান () (১৩৭৪-১৪৫০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম কির-তি রিন-পো-ছে () উপাধিধারী বৌদ্ধ লামা ছিলেন।
দ্গে-'দুন-র্গ্যাল-ম্ত্শান ১৩৭৪ খ্রিষ্টাব্দে তিব্বতের আমদো অঞ্চলের ব্ঝাগ-শোদ () নামক স্থানে জন্মগ্রহণ করেন। তার পিতার নাম ছিল ক্লু-'বুম () এবং মাতার নাম ছিল আ-স্মান ()। জন্মের পর তার নাম রাখা হয় ছোস-'বুম ()। কৈশোরে তিনি শিক্ষালাভের উদ্দেশ্যে মধ্য তিব্বত যাত্রা করতে চাইলে তার পিতা প্রথমে রাজী না হয়ে তাকে পারিবারিক সম্পত্তি দেখাশোনা করার জন্য বলেন। এতে ছোস-'বুম মধ্য তিব্বত থেকে ফিরে এসে পরিবারের সম্পত্তি দেখাশোনা করবেন বলে প্রতিশ্রুতি দিলে তার পিতা তাকে যেতে দিতে রাজী হন। ১৩৮৯ খ্রিষ্টাব্দে তিনি লাসা শহরের উদ্দেশ্যে যাত্রা করেন কিন্তু তিনি আর তার বাড়ি ফিরে যাননি।
এরপর তিনি ত্সোং-খা-পা-ব্লো-ব্জাং-গ্রাগ্স-পা () নামক দ্গে-লুগ্স ধর্মসম্প্রদায়ের প্রতিষ্ঠাতার নিকট শিক্ষালাভ করেন। চার বছর পর ত্সোং-খা-পা-ব্লো-ব্জাং-গ্রাগ্স-পা তাকে দীক্ষা প্রদান করে নতুন নাম রাখেন দ্গে-'দুন-র্গ্যাল-ম্ত্শান। এরপর তিনি ল্হো-ব্রাগ () অঞ্চলে যাত্রা করে গ্রুব-ছেন-নাম-ম্খা'-র্গ্যাল-ম্ত্শান () নামক বিখ্যাত পণ্ডিতের নিকট বজ্রপাণি, হেরুকা প্রভ্রৃতি বিষয়ে শিক্ষালাভ করেন। পরবর্তীকালে তিনি ত্সোং-খা-পা-ব্লো-ব্জাং-গ্রাগ্স-পা তাকে হেরুকা, হেবজ্র, গুহ্যসমাজতন্ত্র প্রভৃতি বিষয়ে শিক্ষা প্রদান করেন। তিনি ত্সোং-খা-পা-ব্লো-ব্জাং-গ্রাগ্স-পার প্রধান সাতজন শিষ্যদের মধ্যে অন্যতম ছিলেন।
১৪১০ খ্রিষ্টাব্দে ত্সোং-খা-পা-ব্লো-ব্জাং-গ্রাগ্স-পা দ্গা'-ল্দান বৌদ্ধবিহার নির্মাণ করলে তিনি তাকে সহায়তা করেন। ১৪১২ খ্রিষ্টাব্দে তিনি আমদো অঞ্চলের র্ঙ্গা-বা () নামক স্থানে কা-লা-রি-কির-তি () বৌদ্ধবিহার প্রতিষ্ঠা করেন, যেখানে তিনি জীবনের বাকি সময় কাটান। এই সময় তিনি স্তাগ-ত্শাং-ল্হা-মো () নামক স্থানে থা-লা () নামক একটি আশ্রম নির্মাণ করেন। এছাড়াও তিনি সা-ম্গো () এবং তাম-ম্গো () নামক আরো দুইটি বিহার প্রতিষ্ঠা করেন।
আলী রেজা হঘিঘি

আলী রেজা হঘিঘি (, জন্ম ২ মে ১৯৮৮) হলেন একজন ইরানী পেশাদার গোলরক্ষক যিনি বর্তমানে রাশিয়ান ক্লাব রুবিন কাজান এবং ইরানের জাতীয় দল এর হয়ে খেলছেন।
অনুরাধা শর্মা পূজারী

অণুরাধা শর্মা পূজারী ()অসমের একজন মহিলা লেখক ও সাংবাদিক। ১৯৮৭ সনে তিনি ডিব্রুগড় বিশ্ববিদ্যালয় থেকে সমাজ শ্রাস্ত্র বিষয়ে স্নাতকোত্তর ডিগ্রী লাভ করেন। ১৯৯৩ সনে তিনি কলকাতা থেকে সাংবাদিকতার অধ্যয়ন করেন। তারপর তিনি পশ্চিমবঙ্গ বোলছবি কেন্দ্র, তথ্য এবং সাংস্কৃতিক দপ্তরের অধীনে আর্ট এন্ড ফিলম্স এপ্রিসিয়েসনে অধ্যয়ন করেন। তিনি কমার্সিয়েল আর্ট এবং কম্পিউটার গ্রাফিক্সের শিক্ষা গ্রহণ করে কলকাতার একাডেমী অফ ফাইন আর্টসের অধীনে থাকা শিক্ষা প্রতিষ্ঠানে তিনি শিক্ষতা করেন। তারপর তিনি গুয়াহাটি থেকে প্রকাশিত আমার অসম নামক খবরের কাগজে সাংবাদিকতা করে বর্তমান সাদিন ও সাতসরী নামক অসমীয়া মাসিক পত্রিকায় সম্পাদকরের কার্যে নিযুক্ত আছেন। সাহের পুরার বরষষুন নামক উপন্যাসের জন্য তিনি ২০০৩ সনে অসম সাহিত্য সভা থেকে কুমার কিশোর সোবরনী পুরস্কার লাভ করেন।
অসমের যোরহাট শহরে অণুরাধা শর্মা পূজারীর জন্ম হয়। দেবীচরন কন্যা মহাবিদ্যালয়ে তিনি অধ্যয়ন করেন ও ডিব্রুগড় বিশ্ববিদ্যালয় থেকে সমাজশাস্ত্র বিষয়ে অধ্যয়ন করেন। অসম বানী নামক কাগজে প্রকাশিত তার পত্রিকা কলিকতার চিঠি ও প্রথম উপন্যাস হৃদয় এক বিজ্ঞাপনের মাধ্যমে তিনি জনপ্রিয়তা লাভ করেন। ১৯৯৮ সনে প্রকাশিত এই উপন্যাসটিকে হেমেন বরগোহাইঞি সেই সময়ের মহৎ উপন্যাস বলে আখ্যা দেন। তিনি জানান যে এই উপন্যাসের মাধ্যমে অণুরাধা গোস্বামী বর্তমান আধুনিক অসমীয়া সমাজের কয়েকটি প্রশ্ন উত্থাপন করেছেন যা পূর্বে কোন লেখকে করেন নাই। ক্রমাগতভাবে উপন্যাসটির ১৪টা সংস্করণ প্রকাশ পায় ও অণুরাধা পূজারী বাণিজ্যিক সফলতা লাভ করেন।
তার উপন্যাস হৃদয় এক বিজ্ঞাপন নামক উপন্যাস প্রকাশিত হওয়ার পর এজন ইশ্বরর সন্ধানত নামক উপন্যাস প্রকাশিত করেন। পরবর্তী বছরে কাঞ্চন ও সাহেব পুরার বরষুন নামক উপন্যাস প্রকাশিত হয়। ২০০৮ সনে তার রচনা করা হৃদয় এক বিজ্ঞাপন উপন্যাসটি আভা ভট্টাচার্য কর্তৃক নতুন দিল্লীর স্পেকট্রাম পাব্লিকেশন থেকে ইংরেজি ভাষায় হার্টস এ শ্ববিজ নামে প্রকাশিত হয়। উপন্যাসটি বাংলা ভাষায় অনুবাদ করা হয়। সাহিত্য একাডেমীর পত্রিকা কন্টেম্পরি অফ ইন্ডিয়ান লিটারেটার জয়ন্ত মহাপাত্র সম্পাদিত ওড়িয়া পত্রিকা চন্দ্রভাগে অণুরাধা পূজারীর রচিত গল্প অনুবাদ করা হয়েছে।
ব্স্তান-পা-রিন-ছেন

ব্স্তান-পা-রিন-ছেন () (১৪৭৪-১৫৫৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় কির-তি রিন-পো-ছে () উপাধিধারী বৌদ্ধ লামা ছিলেন।
ব্স্তান-পা-রিন-ছেন ১৪৭৪ খ্রিষ্টাব্দে তিব্বতের আমদো অঞ্চলের গ্দুং-শা () নামক স্থানে জন্মগ্রহণ করেন। তার পিতার নাম ছিল দ্কোন-ম্ছোগ-স্ক্যাব্স () এবং মাতার নাম ছিল স্ক্যিদ-ব্দে ()। ১৪৮৯ খ্রিষ্টাব্দে তিনি দ্বুস অঞ্চলে যাত্রা করে দোন-'গ্রুব () নামক এক চিকিৎসকের নিকট তিব্বতী চিকিৎসাবিদ্যা অধ্যয়ন করেন। র্মে-রু-ব্যাম্স-পা-রিন-ছেন () নামক এক বৌদ্ধ লামা তাকে ভিক্ষুর শপথ প্রদান করেন।
শিক্ষালাভের শেষে তিনি দ্গে-'দুন-র্গ্যাল-ম্ত্শান প্রতিষ্ঠিত থা-লা () আশ্রমে সাত বছর সাহিত্য, কাব্য, চিকিৎসাশাস্ত্র ও জ্যোতিষশাস্ত্র সম্বন্ধে শিক্ষাপ্রদান করেন। এই সময় তাকে দ্গে-'দুন-র্গ্যাল-ম্ত্শানের পুনর্জন্ম রূপে চিহ্নিত করা হয়। এরপর তিনি র্ঙ্গা-বা () নামক স্থানে দ্গে-'দুন-র্গ্যাল-ম্ত্শান প্রতিষ্ঠিত কা-লা-রি-কির-তি () বৌদ্ধবিহারের প্রধানের পদে অধিষ্ঠিত করে নিজে কির-তি রিন-পো-ছে উপাধি্গ্রহণ করেন এবং দ্গে-'দুন-র্গ্যাল-ম্ত্শানকে মরণোত্তর প্রথম কির-তি রিন-পো-ছে হিসেবে আখ্যায়িত করেন। এই সময় তিনি জো-নাং বৌদ্ধ ধর্মসম্প্রদায়ের একটি বিহারকে বলপূর্বক দ্গে-লুগ্স ধর্মসম্প্রদায়ের অধীনে নিয়ে এলে জো-নাং বৌদ্ধ ধর্মসম্প্রদায়ের পক্ষ থেকে একটি সশস্ত্র বাহিনী কা-লা-রি-কির-তি বৌদ্ধবিহারে আক্রমণ করে এবং ব্স্তান-পা-রিন-ছেন সেখান থেকে পালিয়ে যেতে বাধ্য হন।
ব্স্তান-পা-রাব-র্গ্যাস

ব্স্তান-পা-রাব-র্গ্যাস () (১৫৬৪-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় কির-তি রিন-পো-ছে () উপাধিধারী বৌদ্ধ লামা ছিলেন।
ব্স্তান-পা-রাব-র্গ্যাস ১৫৬৪ খ্রিষ্টাব্দে তিব্বতের আমদো অঞ্চলে আ-রিগ () নামক স্থানে জন্মগ্রহণ করেন। তার পিতার নাম ছিল য়োন-তান-দ্বাং-ফ্যুগ () এবং মাতার নাম ছিল স্ক্যিদ-মো-য়াগ ()। র্দো-র্জে-গ্রাগ্স-পা () এবং বস্তান-পা-গ্রাগ্স-পা () নামক দুইজন বৌদ্ধ ভিক্ষু তাকে শিক্ষার্থীর শপথ দান করেন। চতুর্থ পাঞ্চেন লামা তাকে ভিক্ষুর শপথ প্রদান করেন। চিং সম্রাট ওয়ানলি (萬曆) তাকে ব্লা-মা-থুগ্স-র্জে-ছেন-পো-'গ্রাং-মেদ-সেং-গে () উপাধি প্রদান করেন।
ব্লো-ব্জাং-'জাম-দ্ব্যাংস-র্গ্যা-ম্ত্শো

ব্লো-ব্জাং-'জাম-দ্ব্যাংস-র্গ্যা-ম্ত্শো () (১৬৫৬-১৭০৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ কির-তি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-'জাম-দ্ব্যাংস-র্গ্যা-ম্ত্শো ১৬৫৬ খ্রিষ্টাব্দে তিব্বতের আমদো অঞ্চলে স্মাদ-পা-লা () নামক স্থানে জন্মগ্রহণ করেন। তার পিতার নাম ছিল 'বুম-থার () এবং মাতার নাম ছিল মে-'গ্যু ()। ছাব্বিশ বছর বয়সে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। সেখানে পঞ্চম দলাই লামা ও চতুর্থ পাঞ্চেন লামা তাকে ভিক্ষুর শপথ প্রদান করেন।
অতুলানন্দ গোস্বামী

অতুলানন্দ গোস্বামী অসমীয়া সাহিত্য জগতের একজন প্রসিদ্ধ গল্পকার, উপন্যাসিক ও অনুবাদক। তিনি রচনা করা চেনেহ জরীর গাথি নামক নামক উপন্যাস রচনা করে ২০০৬ সনে সাহিত্য একাডেমী পুরস্কার লাভ করেন। তিনি রচনা করা নামঘরিয়া নামক উপন্যাস গুয়াহাটি দূরদর্শন কেন্দ্রে ধারাবাহিক নাটক রুপে প্রচার হয়েছিল। অনুবাদক হিসেবে তিনি অসমীয়া ভাষা থেকে ইংরেজি, বাংলা ও ওড়িয়া ভাষায় অনুবাদ ও এসব ভাষা থেকে অসমীয়া ভাষায় অনুবাদ করেন। কামরুপ অনুসন্ধান সমিতির সম্পাদক ছিলেন তিনি।
নামঘরীয়া উপন্যাসের জন্য তিনি অসম সাহিত্য সভা থেকে অম্বিকা রায়চৌধুরী পুরস্কার ও কিশোর কুমার সোবরনী পুরস্কার লাভ করেন। বলিয়া হাতী নামক নামক গল্পের জন্য তিনি ১৯৯২ সনে কথা পুরস্কার লাভ করেন। চেনেহ জরীর গাথির জন্য তিনি ২০০৬ সনে সাহিত্য একাডেমী পুরস্কার লাভ করেন। ২০১৩ সনে তাকে অসম উপত্যকা সাহিত্য পুরস্কার প্রদান করা হয়।
ব্লো-ব্জাং-ব্স্তান-পা'ই-র্গ্যাল-ম্ত্শান (কির্তি রিনপোছে)

ব্লো-ব্জাং-ব্স্তান-পা'ই-র্গ্যাল-ম্ত্শান () (১৭১২-১৭৭১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম কির-তি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-ব্স্তান-পা'ই-র্গ্যাল-ম্ত্শান ১৭১২ খ্রিষ্টাব্দে তিব্বতের আমদো অঞ্চলে র্দো-বা () নামক স্থানে জন্মগ্রহণ করেন। তার পিতার নাম ছিল ত্শে-রিং () এবং তার মাতার নাম ছিল স্ক্যিদ-মো-য়াগ ()। তার দ্গে-স্লোং-ব্লো-ব্জাং-'ফ্রিন-লাস () নামক ভিক্ষুর নিকট তিনি সূত্র ও তন্ত্র সম্বন্ধে শিক্ষালাভ করেন। ১৭৩৩ খ্রিষ্টাব্দে তিনি শেল-দ্কার-মে-লোং () নামক একটি তীর্থস্থানগুলির ভ্রমণ নির্দেশিকা গ্রন্থ রচনা করেন। ১৭৩৪ খ্রিষ্টাব্দে 'জিগ্স-মেদ-য়ে-শেস-গ্রাগ্স-পা () নামক এক বৌদ্ধ লামার নিকট ভিক্ষুর শপথ লাভ করেন। এই সময় পঞ্চম পাঞ্চেন লামা তার উল্লেখযোগ্য শিক্ষক ছিলেন। ১৭৪৮ খ্রিষ্টাব্দে তিনি স্তাগ-ত্শাং-ল্হা-মো () নামক বৌদ্ধবিহারে অবলোকিতেশ্বরের মন্দির নির্মাণ করান। ১৭৫৪ খ্রিষ্টাব্দে তিনি এই স্থানে একটি তন্ত্র মহাবিদ্যালয় প্রতিষ্ঠা করেন ও তিন বছর এর নির্মাণ সম্পূর্ণ হয়।
দ্গে-'দুন-ছোস-ক্যি-দ্বাং-ফ্যুগ

দ্গে-'দুন-ছোস-ক্যি-দ্বাং-ফ্যুগ () (১৭৭৩-১৭৯৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের ষষ্ঠ কির-তি রিন-পো-ছে () উপাধিধারী বৌদ্ধ লামা ছিলেন।
দ্গে-'দুন-ছোস-ক্যি-দ্বাং-ফ্যুগ ১৭৭৩ খ্রিষ্টাব্দে তিব্বতের রেব-কোং () অঞ্চলে ব্সে-ছু-মা () নামক একটি গ্রামে জন্মগ্রহণ করেন। তার পিতার নাম ছিল ঙ্গাগ-দ্বাং-রাব-ব্র্তান () এবং মাতার নাম ছিল স্ন্যিং-মো-থার ()। ১৭৭৬ খিষ্টাব্দে তাকে ব্লো-ব্জাং-ব্স্তান-পা'ই-র্গ্যাল-ম্ত্শান () নামক পঞ্চম কির-তি রিন-পো-ছে () উপাধিধারী বৌদ্ধ লামা্র পুনর্জন্ম রূপে চিহ্নিত করে স্তাগ-ত্শাং-ল্হা-মো () নামক বৌদ্ধবিহারের প্রধানের পদে অধিষ্ঠিত করা হয়। তিনি ১৭৯৬ খ্রিষ্টাব্দে মাত্র চব্বিশ বছর বয়সে মৃত্যুবরণ করেন।
২০১৪ জিম্বাবুয়ে ত্রি-দেশীয় সিরিজ

২০১৪ জিম্বাবুয়ে ত্রি-দেশীয় সিরিজ আন্তর্জাতিক ক্রিকেট অঙ্গনে অনুষ্ঠিত একদিনের আন্তর্জাতিক ক্রিকেট প্রতিযোগিতাবিশেষ। জিম্বাবুয়েতে একদিনের আন্তর্জাতিকের এ প্রতিযোগিতাটি ২৫ আগস্ট, ২০১৪ তারিখ থেকে ৬ সেপ্টেম্বর, ২০১৪ তারিখ পর্যন্ত অনুষ্ঠিত হয়। স্বাগতিক জিম্বাবুয়ে, দক্ষিণ আফ্রিকা ও অস্ট্রেলিয়া এ প্রতিযোগিতায় অংশগ্রহণ করে।
চূড়ান্ত খেলায় অস্ট্রেলিয়াকে পরাজিত করার মাধ্যমে দক্ষিণ আফ্রিকা দল সিরিজ জয় করে।
খেলা পরিচালনায় নিম্নবর্ণিত কর্মকর্তাগণ দায়িত্ব পালন করেন:
গ্রুপ-পর্বে দলগুলো নিম্নবর্ণিত পয়েন্ট লাভ করে:
পয়েন্ট পদ্ধতি:
কোন কারণে দলগুলো সমান পয়েন্ট অর্জন করলে চূড়ান্ত খেলা বা সিরিজ নির্ধারণে নিম্নরূপ পদ্ধতি অনুসরণ করা হবে:
কোন কারণে খেলায় ফলাফল না আসলে, রান রেট প্রযোজ্য হবে না।
উইকিপিডিয়া সম্পর্কিত চলচ্চিত্রের তালিকা

এটি ইন্টারনেট বিশ্বকোষ উইকিপিডিয়া সম্পর্কিত কাজের চলচ্চিত্র তালিকা।
দ্য ট্রুথ আকোর্ডিং টু উইকিপিডিয়া (এছাড়াও উইকি'স্ ওয়ার্হেড এবং উইকি'স্ ট্রুথ হিসেবে উল্লেখিত) ইস্‌ব্র্যান্ড ভেন ভীলেন পরিচালিত উইকিপিডিয়া সম্পর্কিত ২০০৮ সালের একটি ওলন্দাজ তথ্যচিত্র। এই তথ্যচিত্রে উইকিপিডিয়ার নির্ভরযোগ্যতা, এবং অপেশাদার সম্পাদক এবং বিশেষজ্ঞদের ব্যবহারের মধ্যেকার বৈপরীত্য পর্যালোচনা দৃশ্যায়িত হয়েছে। তথ্যচিত্রে, উইকিপিডিয়ার সহ-প্রতিষ্ঠাতা জিমি ওয়েলস এবং ল্যারি স্যাঙ্গার, "দ্য কাল্ট অব দ্য অ্যামেচার" বইয়ের লেখক অ্যান্ড্রু কিন, রিলি মিডিয়ার প্রধান নির্বাহী কর্মকর্তা টিম ও'রিলি এবং এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির ভাষ্য অন্তর্ভুক্ত হয়েছে। এখানে বিশেষজ্ঞদের ওয়েব ২.০ ধারায় তথ্য অভিভাবক হিসাবে ভূমিকা রাখার ক্ষেত্রে অ্যান্ড্রু কিনের যুক্তি রাখার বিষয়টি বিশ্লেষণের মাধ্যমে স্যাঙ্গার কর্তৃক সমর্থিত হয়।
ট্রুথ ইন নাম্বারস্? ২০১০ সালের আমেরিকান প্রামাণ্যচিত্র, যেখানে ব্যবহারকারী সম্পাদনাযোগ্য বিশ্বকোষ উইকিপিডিয়ার অনলাইন ইতিহাস এবং সাংস্কৃতিক প্রভাব বিশ্লেষণ করা হয়েছে। চলচ্চিত্রে সকল ব্যক্তি বা শুধুমাত্র বিশেষজ্ঞদের বিশ্বকোষ সম্পাদনা প্রসঙ্গে বিভিন্ন প্রশ্ন বিবেচনায় আনা হয়।
চলচ্চিত্রে, ওয়েবসাইটের ইতিহাস এবং প্রেক্ষাপট উইকিপিডিয়ার প্রতিষ্ঠাতা জিমি ওয়েলস এবং ল্যারি স্যাঙ্গার-এর ভাষ্য বরাবর উপস্থাপন করা হয়েছে। চলচ্চিত্রে প্রদর্শিত মন্তব্যকারীদের মধ্যে রয়েছেন, লেখক হাওয়ার্ড জিন, দ্য ওয়াশিংটন পোস্টের লিন ডাওনি, সিবিএস নিউজের বব স্কিফার, এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির এবং প্রাক্তন সেন্ট্রাল ইন্টেলিজেন্স এজেন্সি পরিচালক জেমস উলসি। এই তথ্যচিত্রে আলোচিত ঘটনাসমূহ, ইসজে বিতর্ক এবং উইকিপিডিয়া জীবনী বিতর্কসহ উইকিপিডিয়ার উপর নেতিবাচক দিক আলোকপাত করে।
জালাল হোসাঈনী

সাঈদ জালাল হোসাঈনী (; জন্ম ফেব্রুয়ারি ৩, ১৯৮২), সাধারণত জালাল হোসাঈনী নামে হিসাবে পরিচিত, হলেন একজন ইরানী পেশাদার ফুটবলার; যিনি বর্তমানে ইরানিয়ান প্রিমিয়ার লীগ প্রতিযোগিতায় পার্সিপলিস এবং ইরানের জাতীয় দলের হয়ে খেলছেন। তিনি ওয়াইল্ড কার্ড খেলোয়াড় হিসেবে দুটি পর্বের জন্য অনূর্ধ্ব-দলের সদস্যর মর্যাদা পান। এছাড়াও তিনি যথাক্রমে ২০০৬ এবং ২০১০ সালের এশিয়ান গেমস প্রতিযোগিতার ব্রোঞ্জ পদক বিজয়ী অন্যতম একজন সদস্য।
দ্য ট্রুথ আকোর্ডিং টু উইকিপিডিয়া

দ্য ট্রুথ আকোর্ডিং টু উইকিপিডিয়া () (এছাড়াও উইকি'স্ ওয়ার্হেড এবং উইকি'স্ ট্রুথ হিসেবে উল্লেখিত) ইস্‌ব্র্যান্ড ভেন ভীলেন পরিচালিত উইকিপিডিয়া সম্পর্কিত ২০০৮ সালের একটি ওলন্দাজ তথ্যচিত্র। এই তথ্যচিত্রে উইকিপিডিয়ার নির্ভরযোগ্যতা, এবং অপেশাদার সম্পাদকদ এবং বিশেষজ্ঞদের ব্যবহারের মধ্যেকার বৈপরীত্য পর্যালোচনা দৃশ্যায়িত হয়েছে। তথ্যচিত্রে, উইকিপিডিয়ার সহ-প্রতিষ্ঠাতা জিমি ওয়েলস এবং ল্যারি স্যাঙ্গার, "দ্য কাল্ট অব দ্য অ্যামেচার" বইয়ের লেখক অ্যান্ড্রু কিন, রিলি মিডিয়ার প্রধান নির্বাহী কর্মকর্তা টিম ও'রিলি এবং এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির ভাষ্য অন্তর্ভুক্ত হয়েছে। এখানে বিশেষজ্ঞদের ওয়েব ২.০ ধারায় তথ্য অভিভাবক হিসাবে ভূমিকা রাখার ক্ষেত্রে অ্যান্ড্রু কিনের যুক্তি রাখার বিষয়টি বিশ্লেষণের মাধ্যমে স্যাঙ্গার কর্তৃক সমর্থিত হয়।
তথ্যচিত্রে নিম্নোক্ত ব্যক্তিগণ তাদের স্ব-ভূমিকায় উপস্থিত ছিলেন।
মূলা গাভরু

মুলা গাভরু (;) আহোম সাম্রাজ্যের একজন সাহসী নারী ছিলেন। তিনি মোগল সেনার বিরুদ্ধে যুদ্ধ করে সাহসিকতার পরিচয় দিয়েছেন। ১৫২৭ সনে স্বামীর মৃত্যুর পর মূলা গাভরু পাঁচ বৎসরে যুদ্ধের প্রারম্ভিক কৌশল আয়ত্ত করেন। ১৫৩২ সনে তিনি অসম আক্রমনকারী মোগলের বিরুদ্ধে যুদ্ধ করেন। আহোম নারীকে রনভূমিতে দেখে আহোম সেনারা উৎসাহ পেয়েছিল ও জয় আহোমের জয় ধ্বনি দিয়ে শত্রুকে পরাস্ত করেন। যুদ্ধের যাওয়ার সময় মূলা গাভরুর সতীর্থ হয়েছিল মুহিলা,জয়ন্তী,পমিলা, ললিতা ইত্যাদি মহিলারা। 
এই সময়ে আহোম সাম্রাজ্যের সম্রাট ছিলেন চুহুংমুং বা স্বর্গনারায়ন । 
তখন পর্যন্ত মোগলেরা অসম পঞ্চমবার আক্রমণ করেছিল। মূলা গাভরুর স্বামী ফ্রাচেনমুং শুনতে পেলেন যে আহোমের রাজমন্ত্রী খুলনুঙ্গ সহ অন্যান্য বীরযোদ্ধা মোগলের হাতে প্রান হারিয়েছেন। এই কথা ফ্রাচেনমুং তার পত্নীকে বলায় মূলা গাভরু বললেন: ‘’কোন কাজে প্রান লাগেনা? অসমের আকাশে ঘোর মেঘাছন্ন। যুদ্ধে যোগদান করে শত্রুকে নাশকরে অসমের স্বাধীনতা অক্ষয় রাখো।‘’ পত্নীর কথায় সাহস পেয়ে স্বামী বলিলেন: ’’তোমার মত শক্তিরূপা মূর্তিমতী যার পত্নী, তাঁর জীবনে কোন ভয় নাই, পরাজয়ের চিন্তা নাই।‘’ তোমার মহান বানীর ফলস্বরুপ তোমার নাম চিরস্মরনীয় হয়ে থাকবে। জীবন ও মৃত্যু থেকে অনেক বড় হচ্ছে স্বাধীনতা বা দেশপ্রেম। কবচ কাপোড় আহোমদের আত্মরক্ষার কবচ ও হেংদা সাহসিকতার অস্ত্র। বিয়ার সময় আহোম মহিলারা স্বামীর হাতে হেংদা দিয়ে বলেন,’’ এই দা দিয়ে নিজের দেশ, নিজের পুত্র ও নিজের ঐশ্বর্য ও সম্মান রক্ষা করিতে সমর্থ হও।‘’ স্বামী ১০০টি জ্বলন্ত প্রদীপকে সাক্ষী করে নিজের দেশ, পুত্র, ঐশ্বর্ষ ও সম্মান রক্ষা করার সংকল্প গ্রহণ করে। কবচ কাপোড় পরিহিত আহোম সেনারা নিজেকে অজেয় বলে মনে করেন। এই বিশ্বাসে আহোম সেনারা বিজয়ী হয়ে রাজ্যের সমৃদ্ধি বিস্তার করেছিল। ফ্রাচেংনমুং কবচ কাপোড় পরিধান করার সুযোগ পায় নাই। সাতদিন পর স্বামীর মৃত্যুর সংবাদ মূলা গাভরুর কানে আসে। শোকাতুর হয়ে তিনি তার স্বামীর হত্যাকারী ও আহোম সাম্রাজ্যের স্বাধীনতায় হস্তক্ষেপকারীদের বিনাশ করার প্রতিজ্ঞা করলেন। প্রতিজ্ঞাবদ্ধ মূলা গাভরু হাতে হেংদা নিয়ে রনভূমিতে বহুসংখ্যক আহোম সেনাকে হত্যা করেন। যুদ্ধের চতুর্থ দিন তিনি স্বামীর হত্যাকারী আহোম সেনাপতি তুর্বককে দেখতে পায়। যুদ্ধভূমিতে স্বামীর হত্যাকারীকে দেখতে পেয়ে তিনি প্রতিশোধের আগুনে জ্বলে উঠেন। মূলা গাভরু ও তুর্বকের সহিত প্রচন্ড যুদ্ধ হয়। কিন্তু তুর্বকের এক যোদ্ধাই অলক্ষে মূলা গাভরুর বুকে অস্ত্র নিক্ষেপ করে ফলে তৎক্ষণাৎ মূলা গাভরুর মৃত্যু হয়। মূলা গাভরুর রক্তে রনভূমী লাল হয়ে যায়। তার মৃত্যুর পর আহোম সেনারা নতুন শক্তিতে জাগ্রত হয়। কনচেং বরপাত্রগোহাইয়ের নেতৃত্বে আহোম সেনারা দিকরাই মূখ নামক স্থানে মোগলকে পরাস্ত করে ও তুর্বককে হত্যা করেন।
অসমের ভ্রাম্যমাণ আবাহন থিয়েটার ২০১৯-২০২০ সালে মূলা গাভরু নামক নাটকে তার জীবনী বর্ণিত হয়েছে ।
আমির হোসেইন সাদেঘি

আমির হোসেইন সাদেঘি অথবা সাদেকি (; জন্ম সেপ্টেম্বর ৬, ১৯৮১) হলেন একজন ইরানী প্রাক্তন ফুটবল খেলোয়াড়; যিনি বর্তমানে ইরানিয়ান প্রিমিয়ার লীগে ইসতেঘালাল ক্লাব এর হয়ে খেলছেন। তিনি সাধারণত একজন মধ্যেমভাগের সেন্টার-ব্যাক ডিফেন্ডার হিসেবে খেলে থাকেন।
পঙ্কজ সিং

পঙ্কজ সিং (; জন্ম: ৬ মে, ১৯৮৫) উত্তরপ্রদেশের সুলতানপুরে জন্মগ্রহণকারী সাবেক ভারতীয় আন্তর্জাতিক ক্রিকেটার। লম্বাটে গড়নের পঙ্কজ প্রথম-শ্রেণীর ক্রিকেটে ডানহাতি মিডিয়াম ফাস্ট বোলার হিসেবে খেলছেন। ভারতীয় ক্রিকেট দলের অন্যতম সদস্য
পঙ্কজ ভারত জাতীয় ক্রিকেট দলের পাশাপাশি ইন্ডিয়ান প্রিমিয়ার লিগে (আইপিএল) রাজস্থান রয়্যালসের প্রতিনিধিত্ব করছেন। অনূর্ধ্ব-১৯ পর্যায়ের ক্রিকেটে ভারতের এ দলে ধারাবাহিকভাবে সফলতা লাভ করেছেন।
২০০৩ সালের আগস্টে প্রথম-শ্রেণীর ক্রিকেটে অভিষেক ঘটে পঙ্কজের। ২০০৬ সালে রাজস্থানের সাথে চুক্তিবদ্ধ হন। ঐ বছরই ২০.৯৫ রান গড়ে ২১ উইকেট নিয়ে রাজস্থান দলকে রঞ্জি প্লেট লিগের ফাইনালে নিয়ে যান। ২০০৭ সালে জিম্বাবুয়ে ও কেনিয়া সফরে যান। অনানুষ্ঠানিক টেস্টে ১৮ উইকেট লাভ করেন ও কেনিয়ার বিপক্ষে একদিনের আন্তর্জাতিকে সাফল্যের প্রেক্ষিতে ভারতে অনুষ্ঠিত দক্ষিণ আফ্রিকা এ দলের বিপক্ষে খেলার জন্য তাকে মনোনীত করা হয়।
শ্রীশান্ত ও মুনাফ প্যাটেল আহত হলে ২০০৭-০৮ মৌসুমে অস্ট্রেলিয়ায় অনুষ্ঠিত বর্ডার-গাভাস্কার ট্রফি সিরিজে ভারতের টেস্ট ক্রিকেট দলে খেলার জন্য মনোনীত হন। কিন্তু কোন খেলায় অংশগ্রহণ করেননি। সাম্প্রতিককালের ঘরোয়া ক্রিকেটে দূর্দান্ত ক্রীড়ানৈপুণ্য প্রদর্শন করায় জুলাই, ২০১৪ সালে ইংল্যান্ড সফরে ভারতীয় দলে তাকে অন্তর্ভুক্ত করা হয়।
আজিয়াস বোলে অনুষ্ঠিত সিরিজের ৩য় টেস্টে আহত ইশান্ত শর্মা’র স্থলাভিষিক্ত হন তিনি ও তার টেস্ট ক্রিকেটে অভিষেক ঘটে। একই টেস্টে ইংল্যান্ডের জস বাটলারেরও টেস্ট অভিষেক ঘটেছিল। তাকে টেস্ট ক্যাপ পড়ান সাবেক অধিনায়ক সৌরভ গাঙ্গুলী। অ্যালাস্টেয়ার কুকের ক্যাচ সহ-খেলোয়াড় রবীন্দ্র জাদেজা ফেলে না দিলে তিনি হয়তো তার প্রথম টেস্ট উইকেট পেতে পারতেন। কিন্তু টেস্ট অভিষেকে জয়দেব উনাদকট, সুব্রত গুহ এবং বাপু নাদকর্নী’র পর শতাধিক রান দিয়েও তিনি কোন উইকেট লাভ করতে পারেননি। টেস্ট ক্রিকেটের ইতিহাসের সবচেয়ে ব্যয়বহুল বোলিং করেন ও রান দেন ১৬৯। ঐ খেলায় তার দল ২৬৬ রানের বিশাল ব্যবধানে পরাজিত হয়।
কুন-দ্গা'-ছোস-'ফাগ্স-থুব-ব্স্তান-ন্যি-মা

কুন-দ্গা'-ছোস-'ফাগ্স-থুব-ব্স্তান-ন্যি-মা () (১৭৯৭-১৮৪৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম কির-তি রিন-পো-ছে () উপাধিধারী বৌদ্ধ লামা ছিলেন।
কুন-দ্গা'-ছোস-'ফাগ্স-থুব-ব্স্তান-ন্যি-মা ১৭৯৭ খ্রিষ্টাব্দে তিব্বতের ত্শা-খোগ () নামক স্থানে জন্মগ্রহণ করেন। তার পিতার নাম ছিল ব্জোদ-পা () এবং মাতার নাম ছিল ব্ক্রা-শিস-স্ক্যিদ ()। ১৮০২ খ্রিষ্টাব্দে তিনি গ্যের-গ্শোং-দ্গে-'দুন-জ্লা-গ্রাগ্স () নামক এক ভিক্ষুর নিকট তিনি শিক্ষার্থীর শপথ গ্রহণ করেন। ১৮০৪ খ্রিষ্টাব্দে দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাকে দ্গে-'দুন-ছোস-ক্যি-দ্বাং-ফ্যুগ () নামক ষষ্ঠ কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করেন ও তাকে স্তাগ-ত্শাং-ল্হা-মো () নামক বৌদ্ধবিহারের প্রধানের পদে অধিষ্ঠিত করা হয়। এই সময় ব্লো-ব্জাং-ব্স্তান-পা () নামক এক ভিক্ষুর নিকট তিনি শিক্ষালাভ করেন। ১৮১৬ খ্রিষ্টাব্দে সপ্তম পাঞ্চেন লামা তাকে ভিক্ষুর শপথ প্রদান করেন। ব্যাং-ছুব-'ছোস-'ফেল () নামক উনসত্তরতম দ্গা'-ল্দান-খ্রি-পার উপদেশে তিনি স্তাগ-ত্শাং-ল্হা-মো বৌদ্ধবিহারে দর্শনশাস্ত্র অধ্যয়নের জন্য একটি মহাবিদ্যালয়ে প্রতিষ্ঠা করেন। ১৮২২ খ্রিষ্টাব্দে তিনি হোর-ত্শাং () নামক স্থানে তিনি ব্ক্রা-শিস-ব্সাম-গ্তান-গ্লিং () বৌদ্ধবিহারের ভিত্তিপ্রস্তর স্থাপন করেন।
ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো

ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো () (১৮৪৯-১৯০৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম কির-তি রিন-পো-ছে () উপাধিধারী বৌদ্ধ লামা ছিলেন।
ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো ১৮৪৯ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার পিতার নাম ছিল স্ঙ্গাগ্স-'ছাং-ব্দে-ছেন () এবং মাতার নাম ছিল জো-মো-থার ()। জন্মের পর তার নাম রাখা হয় 'ফ্রিন-লাস-র্দো-র্জে ()। পাঁচ বছর বয়সে ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা () উপাধিধারী লামা তাকে কুন-দ্গা'-ছোস-'ফাগ্স-থুব-ব্স্তান-ন্যি-মা () নামক সপ্তম কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করেন এবং তার নতুন নাম রাখেন ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো। দ্কোন-ম্ছোগ-স্মোন-লাম () নামক ভিক্ষুর নিকট তিনি শিক্ষার্থীর শপথ গ্রহণ করেন। ১৮৭৩ খ্রিষ্টাব্দে ঙ্গাগ-দ্বাং-ছোস-'ফেল () নামক বৌদ্ধ লামা তাকে ভিক্ষুর শপথ প্রদান করেন। ১৮৭৪ খ্রিষ্টাব্দে তিনি ঙ্গা-য়ুল-কির-তি () বৌদ্ধবিহার প্রতিষ্ঠা করেন, যেখানে ১৯০৪ খ্রিষ্টাব্দে তার মৃত্যু হয়।
ট্রুথ ইন নাম্বারস্?

ট্রুথ ইন নাম্বারস্? এভরিথিং, আকোর্ডিং টু উইকিপিডিয়া () ২০১০ সালের আমেরিকান প্রামাণ্যচিত্র, যেখানে ব্যবহারকারী সম্পাদনাযোগ্য বিশ্বকোষ উইকিপিডিয়ার অনলাইন ইতিহাস এবং সাংস্কৃতিক প্রভাব বিশ্লেষণ করা হয়েছে। চলচ্চিত্রে সকল ব্যক্তি বা শুধুমাত্র বিশেষজ্ঞদের বিশ্বকোষ সম্পাদনা প্রসঙ্গে বিভিন্ন প্রশ্ন বিবেচনায় আনা হয়।
চলচ্চিত্রে, ওয়েবসাইটের ইতিহাস এবং প্রেক্ষাপট উইকিপিডিয়ার প্রতিষ্ঠাতা জিমি ওয়েলস এবং ল্যারি স্যাঙ্গার-এর ভাষ্য বরাবর উপস্থাপন করা হয়েছে। চলচ্চিত্রে প্রদর্শিত মন্তব্যকারীদের মধ্যে রয়েছেন, লেখক হাওয়ার্ড জিন, দ্য ওয়াশিংটন পোস্টের লিন ডাওনি, সিবিএস নিউজের বব স্কিফার, এনসাইক্লোপিডিয়া ব্রিটানিকার প্রাক্তন প্রধান সম্পাদক রবার্ট ম্যাকহেনরির এবং প্রাক্তন সেন্ট্রাল ইন্টেলিজেন্স এজেন্সি পরিচালক জেমস উলসি। এই তথ্যচিত্রে আলোচিত ঘটনাসমূহ, ইসজে বিতর্ক এবং উইকিপিডিয়া জীবনী বিতর্কসহ উইকিপিডিয়ার উপর নেতিবাচক দিক আলোকপাত করে।
সুভদ্রা

সুভদ্রা () হলেন হিন্দু মহাকাব্য মহাভারতের এবং ভাগবত পুরাণের মতো প্রাচীন ধর্মগ্রন্থগুলোতে উল্লেখিত একজন গুরুত্বপূর্ণ ব্যক্তি। তিনি কৃষ্ণের ভগিনী, অর্জুনের স্ত্রী(পত্নী) এবং অভিমন্যুর মাতা। সুভদ্রা পুরীর জগন্নাথ মন্দিরে শ্রীকৃষ্ণ (জগন্নাথ হিসাবে) এবং বলরাম (বা বলভদ্র) সহ পূজিত তিন দেবতার মধ্যে একজন। বার্ষিক রথযাত্রার একটি রথ তাঁকে উৎসর্গ করা হয়।
'সু' ও 'ভদ্র' দুটি শব্দের সমন্বয়ে 'সুভদ্রা' শব্দটি গঠিত। অনেক পণ্ডিত এই নামটিকে 'মহিমান্বিত', 'সৌভাগ্যবান', 'অপূর্ব' বা 'শুভ' ভাষায় অনুবাদ করেছেন।
সুভদ্রাকে প্রায়শই বৃষ্ণী দেবী একানংশা দ্বারা চিহ্নিত করা হয়, এবং এইভাবে এটি তাঁর অন্য নাম হিসাবে বিবেচিত হয়।
কৃষ্ণের পিতা বসুদেবের ঔরসে রোহিণীর গর্ভে তাঁর জন্ম হয়। তাই, তিনি ছিলেন বলরামের সহোদরা এবং কৃষ্ণের বৈমাত্রেয় বোন।
অর্জুন ব্রহ্মচর্যব্রত পালন করে ঘুরতে ঘুরতে দ্বারকায় আসেন। পরে এক উৎসব উপলক্ষে কৃষ্ণের সাথে ইনি রৈবত পর্বতে যান। সেখানে অর্জুনকে যাদবরা সংবর্ধনা দেন। উক্ত অনুষ্ঠানে অর্জুন সুভদ্রাকে দেখে মুগ্ধ হন। অর্জুনের মনোভাব জানতে পেরে কৃষ্ণ এই বিবাহে সাহায্য করার অঙ্গীকার করেন। সংবর্ধনা অনুষ্ঠান শেষে সুভদ্রা যখন ঘরে ফিরছিলেন তখন কৃষ্ণের পরামর্শে অর্জুন সুভদ্রাকে অপহরণ করে ইন্দ্রপ্রস্থে নিয়ে আসেন। এতে বলরাম ক্ষুব্ধ হয়ে অর্জুনের বিরুদ্ধে যুদ্ধ যাত্রার আয়োজন করলে, কৃষ্ণ তাঁকে নিবৃত্ত করেন। পরে দ্বারকায় সত্যভামার উদ্যোগে মহাসমারোহে অর্জুনের সাথে সুভদ্রার বিবাহ হয়।
অর্জুনের ঔরসে সুভদ্রার গর্ভে অভিমন্যু নামক পুত্রের জন্ম হয়। পাণ্ডবদের বনবাসকালে তিনি অভিমন্যুকে নিয়ে দ্বারকায় পিত্রালয়ে বসবাস করেন। কুরুক্ষেত্রের যুদ্ধের সময় তিনি দ্রৌপদীর সাথে পাণ্ডব শিবিরে বসবাস করতেন। মহাপ্রস্থানের সময় পাণ্ডবরা অভিমন্যুর পুত্র (সুভদ্রার পৌত্র) পরীক্ষিতকে রাজ্যাভিষিক্ত করেন এবং সুভদ্রার উপর ধর্মরক্ষার ভার দিয়ে যান।
পরীক্ষিৎ সিংহাসনে বসার পর, স্বর্গে যাওয়ার সময়, যুধিষ্ঠির তাঁর নাতি দ্বারা শাসিত হস্তিনাপুর এবং তাঁর ভাই কৃষ্ণের প্রপৌত্র বজ্রনাভ দ্বারা শাসিত ইন্দ্রপ্রস্থ উভয় রাজ্যকে সামঞ্জস্যপূর্ণ রাখার দায়িত্ব দেন। কীভাবে এবং কখন তিনি মারা যান সে সম্পর্কে কোনও নির্দিষ্ট উল্লেখ নেই তবে এটি বিশ্বাস করা হয় যে, দ্রৌপদীর সাথে পাণ্ডবরা স্বর্গে পৌঁছানোর পরে, সুভদ্রা এবং তাঁর পুত্রবধূ (উত্তরা) তাঁদের বাকি জীবন সন্ন্যাসী হিসাবে থাকার জন্য বনে গিয়েছিলেন।
স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো

স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো () (১৯০৫-১৯২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের নবম কির-তি রিন-পো-ছে () উপাধিধারী বৌদ্ধ লামা ছিলেন।
স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো ১৯০৫ খ্রিষ্টাব্দে তিব্বতের আমদো অঞ্চলে জন্মগ্রহণ করেন। তার পিতার নাম ছিল স্ব্যিন-পা () এবং মাতার নাম ছিল ম্খা'-'গ্রো-'ত্শো ()। ১৯০৮ খ্রিষ্টাব্দে স্কাল-ব্জাং-থুব-ব্স্তান-দ্বাং-ফ্যুগ () নামক চতুর্থ 'জাম-দ্ব্যাংস-ব্ঝাদ-পা () উপাধিধারী লামা তাকে ব্লো-ব্জাং-'ফ্রিন-লাস-ব্স্তান-পা-র্গ্যা-ম্ত্শো () নামক অষ্টম কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করেন। পরের বছর তাকে স্তাগ-ত্শাং-ল্হা-মো () বৌদ্ধবিহারের প্রধানের পদে অধিষ্ঠিত করা হয়। এই সময় থুব-ব্স্তান-র্গ্যা-ম্ত্শো () নামক এক বৌদ্ধ ভিক্ষু তার শিক্ষক ছিলেন। ১৯১২ খ্রিষ্টাব্দে দ্গে-'দুন-ব্স্তান-'দ্জিন-র্গ্যা-ম্ত্শো () নামক চতুর্থ আ-মদো-ঝ্বা-দ্মার () উপাধিধারী বৌদ্ধ লামা তাকে শিক্ষার্থীর শপথ প্রদান করেন। এই সময় য়ে-শেস-র্গ্যা-ম্ত্শো () এবং 'জাম-দ্ব্যাংস-থুব-ব্স্তান-র্গ্যা-ম্ত্শো () নামক দুইজন বৌদ্ধ পণ্ডিতের নিকট তিনি শিক্ষালাভ করেন। ১৯২০ খ্রিষ্টাব্দে মাত্র পনেরো বছর বয়সে তার মৃত্যু হয়।
চুহুংমুং

চুহুংমুং ()আহোম রাজা চুপিম্ফারের পুত্র ছিলেন। চুপিম্ফার মৃত্যুর পর তিনি ১৪৯৭ সনে আহোম সাম্রাজ্যের রাজসিহাংসনে বসেন। দিহিঙ্গীয়া ফৈদের রাজপুত্রদের মধ্যে তাঁকেই শ্রেষ্ঠ হিসেবে গন্য করা হয়। তিনি দিহিঙ্গীয়া রজা বা ওপরজনা দিহিঙ্গীয়া রজা নামেও বিখ্যাত। তাঁর অপরনাম স্বর্গনারায়ন। তাঁর রাজত্বকাল থেকে আহোম রাজারা স্বর্গদেউ উপাধী ব্যবহার করা আরম্ভ করেন। তিনি বকতাত নামক স্থানে আহোম সাম্রাজ্যের রাজধানী স্থাপন করেন।
স্বর্গদেউ চুহুংমুং বরগোহাই ও বুঢ়াগোহাইয়ের সমমর্যদায় বরপাত্রগোহাই পদবীর সৃষ্টি করেন। তিনি শদিয়ার জন্য শদিয়াখোয়া গোহাই ও মরঙ্গীর জন্য মরঙ্গীখোয়া গোহাইয়ের পদবী সৃষ্টি করেন। আহোম রাজকুমারদের তিনি দিহিঙ্গীয়া, টিপমীয়া, চারিঙ্গীয়া ও তুংখুঙ্গীয়া ইত্যাদি চাঁরটি ভাগে ভাগ করেন। কছাড়ী রাজ্যের নঁগাও অংশ ও চুতীয়া রাজ্য তিনি নিজের রাজ্যের অন্তর্ভুক্ত করেন। ১৫৩২ সনে বঙ্গের সেনাপতি তুর্বকের নেতৃত্বে মোগল সেনা অসম আক্রমণ করে। এই যুদ্ধে ফ্রাচেংনমুং বরগোহাই সহ আঠজন আহোম সেনাপতি নিহত হয়। ফ্রাচেংনমুং বরগোহাইয়ের মৃত্যুর পর তাঁর পত্নী মূলা গাভরু ভরলীর পাড়ে আহোমের পক্ষ হয়ে যুদ্ধে যোগদান করেন। কিন্তু মোগল সেনা মূলা গাভরুকে যুদ্ধে অন্যায় ভাবে হত্যা করে। অবশেষে আহোম সেনাপতি কনচেং বরপাত্রগোহাই তুর্বককে হত্যা করে মোগল সেনাকে পরাজিত করেন। তখন থেকেই করতোয়া নদী দুইটি রাজ্যের সীমানা হিসেবে নির্ধারন করা হয়। তাঁর রাজত্বকালে হারমতী গড়, করতোয়া দল, করতোয়া পুখুরী ও আঠাবারীর পুকুর নির্মাণ করা হয়। 
১৫১০ তিনি সর্বপ্রথম আহোম রাজ্যে জনগননা আরম্ভ করেন।
চুহুংমুং ঘুমন্ত অবস্থায় ষড়যন্ত্র করে বরকোয়র চুক্লেনমংয়ের তাঁকে হত্যা করেন।
ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং

ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং () (১৯২১-১৯৪১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দশম কির-তি রিন-পো-ছে () উপাধিধারী বৌদ্ধ লামা ছিলেন।
ঙ্গাগ-দ্বাং-ব্লো-ব্জাং-ব্স্তান-পা-ত্শে-রিং ১৯২১ খ্রিষ্টাব্দে তিব্বতের ত্শা-খো () নামক স্থানে জন্মগ্রহণ করেন। তার পিতার নাম ছিল ম্থু-স্তোব্স-র্দো-র্জে () এবং মাতার নাম ছিল ক্লু-দ্বাং-স্ক্যিদ ()। ১৯২৩ খ্রিষ্টাব্দে নবম পাঞ্চেন লামা তাকে স্কাল-ব্জাং-ব্লো-গ্রোস-কুন-দ্গা'-লুং-র্তোগ্স-র্গ্যা-ম্ত্শো () নামক নবম কির-তি রিন-পো-ছে () উপাধিধারী লামার পুনর্জন্ম রূপে চিহ্নিত করেন। তিন বছর পরে তাকে স্তাগ-ত্শাং-ল্হা-মো () বৌদ্ধবিহারের প্রধানের পদে অধিষ্ঠিত করা হয়। 'জাম-দ্ব্যাংস-থুব-ব্স্তান-র্গ্যা-ম্ত্শো () নামক বৌদ্ধ পণ্ডিত তাকে শিক্ষার্থীর শপথ প্রদান করেন। 'জিগ্স-মেদ-দাম-ছোস-র্গ্যা-ম্ত্শো () এবং থার-'দোদ-'গ্যুর-মেদ-র্গ্যা-ম্ত্শো]] () নামক দুই পণ্ডিত তাকে শিক্ষাদান করেন এবং ১৯৪০ খ্রিষ্টাব্দে তাকে ভিক্ষুর শপথ প্রদান করেন। ১৯৪১ খ্রিষ্টাব্দে মাত্র একুশ বছর বয়সে তার মৃত্যু হয়।
গুণবতী ইউনিয়ন

গুণবতী বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
গুণবতী ইউনিয়নের আয়তন ২০.৪০ বর্গ কিলোমিটার।
গুণবতী ইউনিয়নের জনসংখ্যা ৩৬,৭৯০ জন।
চৌদ্দগ্রাম উপজেলার দক্ষিণাংশে গুণবতী ইউনিয়নের অবস্থান। কুমিল্লা জেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের উত্তরে জগন্নাথদীঘি ইউনিয়ন, পূর্বে আলকরা ইউনিয়ন, দক্ষিণে নাঙ্গলকোট উপজেলার সাতবাড়িয়া ইউনিয়ন এবং পশ্চিমে নাঙ্গলকোট উপজেলার সাতবাড়িয়া ইউনিয়ন ও ঢালুয়া ইউনিয়ন অবস্থিত।
ত্রিপুরার মহারাজা গোবিন্দ মাণিক্যের স্ত্রী "গুণবতী" এর নামানুসারে এ এলাকার নামকরণ করা হয়।
গুণবতী ইউনিয়ন চৌদ্দগ্রাম উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এটি ৩২টি মৌজায় বিভক্ত। এ ইউনিয়নে ৯টি ওয়ার্ড এবং ২৯ টি গ্রাম রয়েছে। এ ইউনিয়নের গ্রামগুলো হল:
১নং ওয়ার্ড
২নং ওয়ার্ড
৩নং ওয়ার্ড
৪নং ওয়ার্ড
৫নং ওয়ার্ড
৬নং ওয়ার্ড
৭নং ওয়ার্ড
৮নং ওয়ার্ড
৯নং ওয়ার্ড
গুণবতী ইউনিয়নের সাক্ষরতার হার ৫৫%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৫টি মাধ্যমিক বিদ্যালয়, ৮টি দাখিল মাদ্রাসা ও ১৩টি সরকারি প্রাথমিক বিদ্যালয় রয়েছে।
গুণবতী ইউনিয়ন ঢাকা-চট্টগ্রাম মহাসড়কের নিকটে হওয়ায় দেশের যে কোন অঞ্চল থেকে সহজে যাতায়াত করা যায়।
রেলযোগেও এ ইউনিয়নে যোগাযোগ করা যায়। সেক্ষেত্রে এ ইউনিয়নের গুণবতী রেলস্টেশনে নামতে হবে।
এছাড়া বর্ষাকালে নৌপথেও এ ইউনিয়নে যোগাযোগ করা যায়।
গুণবতী ইউনিয়ন ডাকাতিয়া নদীর তীরে অবস্থিত।
গুণবতী ইউনিয়নের প্রধান হাট-বাজার হল গুণবতী বাজার ও কালিয়াতল বাজার।
উইকিপিডিয়া প্রশাসক

ইন্টারনেট বিশ্বকোষ উইকিপিডিয়ায়, বিশ্বস্ত ব্যবহারকারীদের সফল প্রশাসক হওয়ার আবেদনের উপর ভিত্তি করে, প্রশাসক (এছাড়াও এডমিন, সিসপ এবং তত্ত্বাবধায়ক হিসেবে পরিচিত) অধিকার প্রদান করা হয়ে থাকে। বর্তমানে বাংলা উইকিপিডিয়ায় মোট (এখন পর্যন্ত) জন প্রশাসক রয়েছেন। প্রশাসকগণের অন্যান্য ব্যবহারকারী বা সম্পাদকদের তুলনায় অতিরিক্ত প্রযুক্তিগত অধিকার বা সুবিধা রয়েছে।
২০০৬ সালে, "দ্য নিউ ইয়র্ক টাইমস" একটি প্রতিবেদনে প্রকাশ করে যে, উইকিপিডিয়ার প্রশাসক হলেন তারাই যাদের "ভৌগলিকভাবে বিভিন্ন" বিষয়ে ইতোমধ্য ১,০০০ সম্পাদনা রয়েছে।
উইকিপিডিয়ার প্রথম প্রশাসক হিসেবে অক্টোবর ২০০১ সালে জিমি ওয়েলস নিজেকে নিযুক্ত করেন, উইকিপিডিয়ায় বর্তমানে প্রশাসক হওয়ার আবেদন নামে পরিচিত একটি প্রক্রিয়ার মধ্য দিয়ে নিযুক্ত করা হয়। কোন নিবন্ধিত সম্পাদক নিজেদের মনোনীত করতে পারেন, অথবা এর জন্যে অন্য সম্পাদকের অনুরোধ করতে পারেন। ইংরেজি উইকিপিডিয়ার স্বয়ংক্রিয় প্রশাসক অ্যান্ড্রু লিহ এই প্রক্রিয়াকে, "সুপ্রিম কোর্টের মাধ্যমে কাউকে বসানোর সমগোত্রীয়" মনে করেন।
নাজিম উদ্দিন আলী খান

নাজিম উদ্দিন আলী খান যিনি নাজিম-উদ-দৌলা (বা নাজাম-উদ-দৌলা) (১৭৫০ - ৮ই মে ১৭৬৬) নামেই বেশি পরিচিত ছিলেন ১৭৬৫ থেকে ১৭৬৬ সাল পর্যন্ত বাংলা-বিহার-উড়িষ্যার নবাব। তিনি ছিলেন মীর জাফরের দ্বিতীয় পুত্র। নাজিম-উদ-দৌলা তার পিতা মীর জাফরের মৃত্যুর পর রাজপদে অধিষ্ঠিত হন। রাজ্যাভিষেকের সময় তার বয়স ছিল মাত্র ১৫ বছর। তিনি ফেব্রুয়ারি ৫, ১৭৬৫ সালে সিংহাসনে আরোহণ করেন।
১৭৬৫ সালে বক্সারের যুদ্ধে ব্রিটিশরা জয়লাভের ফলে বাংলা, বিহার ও ওরিষ্যায় আনুষ্ঠানিকভাবে মুঘল সম্রাট দ্বিতীয় শাহ আলম-এর কাছ থেকে দেওয়ানী (রাজ্য শাসনের জন্য পদ) লাভ করে। ১৭৬৫ সালের ৩০শে সেপ্টেম্বর আনুষ্ঠানিকভাবে নবাব কর্তৃক ব্রিটিশদের কাছে দেওয়ানী অর্পণ করা হয়।
নাজিমুদ্দিন, মুর্শিদাবাদের দুর্গে রবার্ট ক্লাইভের সম্মানে দেওয়া একটি পার্টিতে জ্বরে আক্রান্ত হন এবং ১৭৬৬ সালের ৮ই মে মৃত্যুবরণ করেন। তাকে জাফরগঞ্জের সমাধিক্ষেত্র সমাহিত করা হয় এবং উত্তরাধিকারসূত্রে তার ছোট ভাই নাজাবুত আলী খান নবাব পদে অধিষ্ঠিত হন।
নাজিমুদ্দিন আলী খান ছিলেন মুন্নী বেগম ও মীর জাফরের দ্বিতীয় পুত্র। ১৭৬৪ সালের ২৯শে জানুয়ারি মীর জাফর নিজে নাজিমুদ্দিকে মুর্শিদজাদা বাহাদুর উপাধি দিয়ে তার উত্তরাধীকারী হিসেবে ঘোষণা করেন।
মীর জাফরের মৃত্যুর পর নাজিমুদ্দীন "সুজা-উল-মুলুক" (দেশের নায়ক), "নাজাম-উদ-দৌলা" (রাজ্যের স্টার), "মহবত জং" (যুদ্ধের বিভিষীকা) উপাধি গ্রহণ করে ১৫ বছর বয়সে ৫ই ফেব্রুয়ারি ১৭৬৫ সালে সিংহাসনে আরোহণ করেন। ১৭৬৫ সালের ২৩শে ফেব্রুয়ারি ব্রিটিশ ইস্ট ইন্ডিয়া কোম্পানিও তাকে অনুমোদন দেয়। এরজন্য তাকে ₤১৪০,০০ ব্যয় করতে হয় এবং এটি কলকাতা কাউন্সিলের সদস্যদের মধ্যে ভাগ করে দেওয়া হয়।
১৭৬৬ সালের ৮ই মে নাজিমুদ্দীন মৃত্যুবরণ করেন। এরপূর্বে রবার্ট ক্লাইভের সম্মানে দেওয়া এক পার্টিতে তিনি জ্বরে আক্রান্ত হন। তাকে জাফরগঞ্জ সমাধিক্ষেত্রে তার পিতা মীর জাফরের সমাধির পশ্চিম পাশে সমাধিস্থ করা হয়। তিনি ছিলেন নিঃসন্তান। তার ছোট ভাই নাজবুত আলী খান মোহাম্মদীয় আইন অনুসারে রাজত্ব লাভ করেন।
হোসেন মাহিনী

হোসেন মাহিনী (; জন্ম: সেপ্টেম্বর ১৬, ১৯৮৬) হলেন একজন ইরানী ফুটবলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে পার্সিপলিস এবং ইরানের জাতীয় দলের হয়ে খেলছেন।
ইউরোপীয় বিশ্ববিদ্যালয় অ্যাসোসিয়েশন

ইউরোপীয় বিশ্ববিদ্যালয় অ্যাসোসিয়েশন () বা ("ইইউএ") ইউরোপ মহাদেশের ৪৭ টি দেশ ও ৮৫০ টিরও বেশি শিক্ষা প্রতিষ্ঠানের প্রতিনিধিত্বকারী এবং উচ্চ শিক্ষা ও গবেষণা নীতিমালার সহযোগিতা ও তথ্য বিনিময় জন্য একটি ফোরাম। ইউরোপীয় বিশ্ববিদ্যালয় অ্যাসোসিয়েশনের সদস্যরা শিক্ষা ও গবেষণায় নিবিষ্ট, জাতীয় ও উচ্চ শিক্ষা ও গবেষণা সক্রিয় অন্যান্য সংগঠনের প্রদর্শক।
ইউরোপীয় বিশ্ববিদ্যালয়গুলোর এসোসিয়েশন (CRE) এবং কনফেডারেশন অব ইউরোপিয়ান ইউনিয়ন রেক্টর'স কনফারেন্স একীভূত করে ইউরোপীয় বিশ্ববিদ্যালয় অ্যাসোসিয়েশন ("ইইউএ") গঠন করা হয়। ২০০১ সালের ৩১ মার্চ স্পেনের সালামাঙ্কা শহরে একীভূতকরন সংঘটিত হয়।
খসরু হায়দারি

খসরু হায়দারি (; জন্ম সেপ্টেম্বর ১৪, ১৯৮৩) হলেন একজন ইরানী ফুটবলার; যিনি বর্তমানে ডিফেন্ডার হিসেবে ইরানিয়ান প্রিমিয়ার লীগে ইস্তেঘলাল এর হয়ে খেলছেন।
সর্বশেষ হালনাগাদ করা হয়েছে ১৭ জানুয়ারি ২০১৪
টম ক্লেভারলি

থমাস উইলিয়াম "টম" ক্লেভারলি (জন্ম ১২ আগস্ট ১৯৮৯) একজন ইংরেজ পেশাদার ফুটবলার যিনি মূলত একজন সেন্ট্রাল মিডফিল্ডার হিসেবে প্রিমিয়ার লিগ ক্লাব ম্যানচেস্টার ইউনাইটেড এবং ইংল্যান্ড জাতীয় দলে খেলে থাকেন।
ব্রাডফোর্ড সিটির হয়ে ক্যারিয়ার শুরু করা ক্লেভারলি ১২ বছর বয়সে ম্যানচেস্টার ইউনাইটেডে যোগ দেন। ২০০৭ থেকে ২০০৯ এই সময়কালে তিনি ম্যানচেস্টার ইউনাইটেডের রিজার্ভ দল এবং মাঝেমধ্যে ফ্রেন্ডলি খেলাগুলোতে মুল একাদশের হয়ে খেলেন। এর পরে তিনি বিভিন্ন ইংরেজ ক্লাব যেমন লিচেস্টার সিটি, ওয়াটফোর্ড এফসি, উইগান অ্যাটলেটিকের হয়ে ধারে খেলেন এবং নিজের যোগ্যতা প্রমাণ করেন। ২০১১-১২ মৌসুমে তিনি ম্যানচেস্টার ইউনাইটেডে ফিরে আসেন এবং কমিউনিটি শিল্ডে ম্যানচেস্টার সিটির বিরুদ্ধে জয়লাভের খেলায়, ইউনাইটেডের হয়ে তার অভিষেক হয়।
অ্যাকোল্যান্ড

অ্যাকোল্যান্ড ()অসমের গুয়াহাটি মহানগরের নিকটবর্ত্তী পাটগাঁও নামক স্থানে অবস্থিত একটি জল উদ্যান। ভারতের উত্তর-পূর্বাঞ্চলের মধ্যে একোলেন্ড একমাত্র জল উদ্যান। এখানে বিভিন্ন ধরনের জলের খেলা থাকার জন্য উদ্যানটি সকল বয়সের ব্যক্তির মধ্যে জনপ্রিয় । অসম সহ অন্যান্য রাজ্যের লোকেরা আনন্দ উপভোগ করার জন্য এই উদ্যানে আসেন।
গুয়াহাটি মহানগরের নিকট হওয়ায় অ্যাকোল্যান্ডে য়াওয়ার জন্য বাস, রেল ও বিমানের সুবিধা রয়েছে। বৎসরের বিভিন্ন সময়ে দর্শকেরা এখানে আসেন যদিও গ্রীষ্মকালে লোকের সংখ্যা বেশি হয়। পুরুষ-মহিলা, শিশু-বয়স্ক উভয় বয়সের ব্যক্তির মনোরঞ্জন করার ক্ষেত্রে উদ্যানটিতে বিশেষ গুরুত্ব দেওয়া হয়। পরিবার সহ আনন্দ উপভোগ করার জন্য অ্যাকোল্যান্ড উত্তম স্থান। অ্যাকোল্যান্ডে স্থিত কার্টুন চরিত্র মিকি মাউস ও ডনান্ড ডাক সর্বদা শিশুদের মন আকর্ষণ করে। মনোরঞ্জনকারী ব্যক্তিদের নিরাপত্তার জন্য লকারের সুবিধা দেওয়া হয়েছে। খাদ্য নিয়ে উদ্যানে প্রবেশ করার অনুমতি নেই কিন্তু বিভিন্ন ধরনের দেশীয় ও বিদেশী সুস্বাদু খাদ্যের জন্য অ্যাকোল্যান্ডের ভিতরে ক্যান্টিনের ব্যবস্থা করা হয়েছে। টর্নেডো ও বুমারেং সুবিধা থাকা ভারতের বৃহতর উদ্যানসমূহের মধ্যে অ্যাকোল্যান্ড অন্যতম।
ইকরিমা ইবনে আবি জাহল

ইকরিমা ইবনে আবি জাহল ( (মৃত্যুঃ ৬৩৪ বা ৬৩৬ খ্রিষ্টাব্দ) ছিলেন মুহাম্মদ (সা:) এর একজন সাহাবী ও গুরুত্বপূর্ণ মুসলিম নেতা। আবু জাহল বলে পরিচিত আমর ইবনে হিশাম তার পিতা। প্রথমদিকে ইকরিমাও পিতার মত ইসলামের অন্যতম প্রধান প্রতিদ্বন্দ্বী ছিলেন।
উম্মে হাকিম তার স্ত্রী ছিলেন। উহুদের যুদ্ধে তার স্ত্রী তার সাথে যান। এই যুদ্ধে মক্কার কুরাইশরা মুসলিমদের বিরুদ্ধে লড়াই করে। ৬৩০ সালে মক্কা বিজয়ের পর ইকরিমা ও উম্মে হাকিম দুজনেই ইসলাম গ্রহণ করেন।
ইসলাম গ্রহণের পর ইকরিমা সামরিক ও বেসামরিক উভয় ক্ষেত্রে মুসলিমদের একজন গুরুত্বপূর্ণ নেতা হয়ে উঠেন। খলিফা আবু বকর তাকে মুসায়লিমার বিরুদ্ধে ইয়ামামায় প্রেরণ করেছিলেন।
ইকরিমা ইবনে আবি জাহল ৬৩৪ সালে আজনাদায়নের যুদ্ধে বা ৬৩৬ সালে ইয়ারমুকের যুদ্ধে নিহত হন।
টেন্ডাই চাতারা

টেন্ডাই ল্যারি চাতারা (জন্ম: ২৮ ফেব্রুয়ারি, ১৯৯১) চিমানিমানি জেলায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য টেন্ডাই চাতারা ফাস্ট বোলিং করে থাকেন। লম্বাটে গড়নের অধিকারী হওয়ায় তিনি তার কার্যকরী পেস বোলিং করে ডানহাতি ব্যাটসম্যানদের উপর আধিপত্য বিরাজ করছেন। ঘরোয়া ক্রিকেটে মাউন্টেনিয়ার্স ক্রিকেট দলে খেলছেন।
২০০৯ সালে মাউন্টেনিয়ার্স ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে তার। বিদ্যালয় জীবনে তেমন মেধাবীসম্পন্ন না হলেও নিজ দেশের সর্বাপেক্ষা প্রতিশ্রুতিশীল ও উদীয়মান পেসারের মর্যাদা লাভ করেছেন। ক্রিকেট জগতে প্রবেশের পূর্বে প্রাকৃতিকভাবে গড়া শরীর নিয়ে নিজ শহর মনিকাল্যান্ডে ২০০ ও ৪০০ মিটার দৌঁড়ে প্রতিনিধিত্ব করেছেন। ২০১০ সালে আইসিসি অনূর্ধ্ব-১৯ ক্রিকেট বিশ্বকাপে জিম্বাবুয়ের অনূর্ধ্ব-১৯ দলে খেলেন ও বড়দের দলে একটি একদিনের আন্তর্জাতিকে অংশ নিয়েছেন। এছাড়াও, ২০০৯ সালের আইসিসি আন্তর্মহাদেশীয় কাপে জিম্বাবুয়ে একাদশের প্রতিনিধিত্ব করেছেন। ২০১১ সালে জিম্বাবুয়েতে অনুষ্ঠিত ত্রি-দেশীয় সিরিজে অস্ট্রেলিয়া ও দক্ষিণ আফ্রিকা এ দলের বিরুদ্ধে অংশগ্রহণ করেন।
ঘরোয়া ক্রিকেটে সফলতা লাভ করায় জিম্বাবুয়ে ক্রিকেটের নির্বাচকমণ্ডলী তাকে বড়দের টুয়েন্টি২০ আন্তর্জাতিক দলে অন্তর্ভুক্ত করেন। ১৩ জুন, ২০১০ তারিখে হারারেতে অনুষ্ঠিত ২য় টুয়েন্টি২০ আন্তর্জাতিকে সফরকারী ভারত দলের বিপক্ষে তার অভিষেক ঘটে। ইউসুফ পাঠানকে আউট করে আন্তর্জাতিক পর্যায়ে তিনি তার প্রথম উইকেট লাভ করেন। ঐ সিরিজে ভারত ২-০ ব্যবধানে জয়ী হয়।
জিম্বাবুয়ে ক্রিকেট কর্তৃপক্ষ ৭ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য চাতারা-সহ ১৫-সদস্যের চূড়ান্ত তালিকা প্রকাশ করে। ১৯ ফেব্রুয়ারি, ২০১৫ তারিখে স্যাক্সটন ওভালে অনুষ্ঠিত গ্রুপ-পর্বের দ্বিতীয় খেলায় ১৯-বছর পর খেলতে আসা সংযুক্ত আরব আমিরাতের বিপক্ষে ৪ উইকেটে জয়ী জিম্বাবুয়ে দলে গুরুত্বপূর্ণ অবদান রাখেন তিনি। খেলায় তিনি ৪২ রানে তিন উইকেট লাভ করেন। পরবর্তীতে তার এ অসামান্য নৈপুণ্যে জিম্বাবুয়ে দল সফলতার সাথে চতুর্থ সর্বোচ্চ রানকে তাড়া করে বিজয়ী হয়।
উম্মে হাকিম

উম্মে হাকিম বিনতে আল হারিস () (মৃত্যু ৬৩৪) ছিলেন মুহাম্মাদ নবির একজন সাহাবী । তিনি ইকরিমার স্ত্রী ছিলেন এবং শেষ জীবনে উমরের স্ত্রী হয়েছিলেন।
উম্মু হাকিম মক্কার কুরাইশ গোত্রের "আল মাখযুমি শাখার" সন্তান। তার ডাকনাম উম্মে হাকিম। উম্মে হাকিমের পিতার নাম হারিস ইবনে হিশাম ইবনে আল মুগীরা আল মাখযুমি । যিনি আবু জাহেলের ভাই ছিলেন। এবং তিনি মক্কা বিজয়ের দিন ইসলাম গ্রহণ করে। এবং উম্মে হাকিমের মাতার নাম ফাতিমা বিনতে ওয়ালিদ,যিনি বিশিষ্ট সেনানায়ক খালিদ বিন ওয়ালিদের বোন ছিলেন। এদের দুই সন্তান ছিলো উম্মে হাকিম ও আবদুর রহমান।
উম্মে হাকিমের পিতা হারিস ইবনে হিশাম স্ত্রী ফাতিমাকে শামে যুদ্ধ করতে গেলে সেখানে "আউন রোগে" আক্রান্ত হয়ে মারা যান।
উম্মে হাকিম মক্কার অন্যতম নেতা তার চাচাত ভাই ইকরিমা ইবনে আবি জাহলকে বিয়ে করেন। তার স্বামী ইসলামের প্রাথমিক পর্যায়ে মুহাম্মাদের প্রচণ্ড বিরোধিতা করতেন। এমনকি তার স্বামী ইকরিমা ঘোষণা দেন যে মক্কার গিলাফের নিচে মুহাম্মাদকে পেলে হত্যা করা হবে।
উহুদের যুদ্ধে তিনি ইকরিমা ইবনে আবি জাহল ও অন্যান্য কুরাইশদের সাথে ইসলামের বিরুদ্ধে যুদ্ধক্ষেত্রে যান।
৬৩০ সালে মুসলিমরা মক্কা বিজয় করে। এসময় উম্মে হাকিম কুরাইশ গোত্রের তার মা ফাতিম বিনতে ওয়ালিদ, হিন্দ বিনত উতবা, ফাখতা বিনতে ওয়ালীদ প্রমুখ মহিলাদের সাথে ইসলাম গ্রহণ করেন। তার স্বামী ভয়ে পলায়ন করে ইয়েমেন চলে যায়, পরে উম্মে হাকিম তাকে ইয়েমেন থেকে অভয় দিতে নিয়ে আসেন এবং ইকরিমা ইসলাম গ্রহণ করেন।
উম্মে হাকিম স্বামী ইকরিমার সঙ্গে রোমানদের সাথে যুদ্ধ করার জন্য শামে যান। এই যুদ্ধে উম্মে হাকিম প্রত্যক্ষভাবে তরবারি দিয়ে যুদ্ধ করেন। উম্মে হাকিমের স্বামী ইকরিমা ইয়ারমুকের এই যুদ্ধে মৃত্যুবরণ করেন।
ইদ্দত পূরণের পরে অনেক জায়গা থেকে বিবাহের প্রস্তান আসতে থাকে। এরমধ্যে থেকে উম্মে হাকিম খালিদ ইবনে সাঈদ ইবনে আল আসকে বিবাহ করেন। কিন্তু বিবাহের পরের দিনই খালিদ ইবনে সাঈদ মারজ আল সাফারের যুদ্ধে অংশগ্রহণ করেন এবং মৃত্যুবরণ করেন।
খালিদ ইবনে সাইদের মৃত্যুর পর উম্মে হাকিম তখনো নববধূর সাজে, হাতে মেহেদীর রং ও সুগন্ধি। তিনি তাবু থেকে বের হয়ে মারজ আল সাফারের যুদ্ধে দামেস্কের নিকটবর্তী একটি সেতুর কাছে সাতজন বাইজেন্টাইন সৈনিককে হত্যা করেন। সেতুটি বর্তমানে উম্মে হাকিম সেতু নামে পরিচিত।
উম্মে হাকিম পুনরায় বিধবা হয়ে মদিনায় ফিরে আসেন। তখন খলিফা উমর তাকে বিবাহ করেন এবং তার গর্ভে কন্যা ফাতিমা বিনতে উমরের জন্ম হয়। ফাতিমার চাচা যায়েদ ইবনে খাত্তাবের ছেলের সাথে এই ফাতিমার বিয়ে হয়।
ঐতিহাসিকগণ একমত হয়েছেন যে, উম্মে হাকিম তার স্বামী উমরের জীবদ্দশায় খিলাফতকালে মৃত্যুবরণ করেন। আল্লামা যিরিকলী নির্দিষ্ট করে ১৪ হিজরি সনের কথা বলেছেন।
গামরার যুদ্ধ

গামরার যুদ্ধ খালিদ বিন ওয়ালিদ ও বুজাখার অবশিষ্ট সেনাদের মধ্যে বুজাখা থেকে ২০ মাইল দূরে সংঘটিত হয়।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
নাকরার যুদ্ধ

নাকরার যুদ্ধ রিদ্দার যুদ্ধের সময় ৬৩৩ সালের অক্টোবরে খালিদ বিন ওয়ালিদ ও বিদ্রোহীদের মধ্যে সংঘটিত হয়।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969
২০১২ নিউজিল্যান্ড ক্রিকেট দলের ওয়েস্ট ইন্ডিজ সফর

নিউজিল্যান্ড জাতীয় ক্রিকেট দল ৩০ জুন থেকে ৬ আগস্ট পর্যন্ত ওয়েস্ট ইন্ডিজ সফর করে। পাঁচটি একদিনের আন্তর্জাতিক ও দুইটি টেস্ট খেলা এ সফরটিতে অন্তর্ভুক্ত। এছাড়াও, সফরে অন্তর্ভুক্ত দু’টি টুয়েন্টি২০ আন্তর্জাতিক খেলা মার্কিন যুক্তরাষ্ট্রের ফ্লোরিডার লডারহিলে অনুষ্ঠিত হয়।
নাম প্রত্যাহার
"জামাইকায় স্থানীয় সময় (ইউটিসি-৫, অন্য জায়গায় ইউটিসি-৪)"
জাফারের যুদ্ধ

জাফারের যুদ্ধ ৬৩৩ সালে ইসলামী নবী মুহাম্মদের একজন সাহাবি খালিদ বিন ওয়ালিদ এবং গোত্রীয় নেত্রী সালমার মধ্যে সংঘটিত হয়। খালিদ তাকে পরাজিত করেন। সালমা যুদ্ধক্ষেত্রে মৃত্যুবরণ করে। এই যুদ্ধ রিদ্দার যুদ্ধের সময় সংঘটিত হয়। বিদ্রোহী নেত্রী সালমা দেহরক্ষী পরিবেষ্টিত অবস্থায় উটে চড়ে এতে অংশ নেয়। খালিদ তার একদল মুজাহিদ নিয়ে সালমার দিকে অগ্রসর হন এবং তাকে ও তার দেহরক্ষীদের হত্যা করেন। এ যুদ্ধে কয়েকশত বিদ্রোহী নিহত হয়।
বিদ্রোহীরা পরাজিত হওয়ার পর অন্য বিদ্রোহী গোত্রগুলোর কেউ ইসলাম গ্রহণ করে কেউ বা পালিয়ে যায় বা বন্দী হয়। এই অঞ্চলের কোনো গোত্র এরপর বিদ্রোহী হয়নি।
A.I. Akram, "The Sword of Allah: Khalid bin al-Waleed, His Life and Campaigns" Lahore, 1969